62020CO0573_INF
Определение на Съда (шести състав) от 14 април 2021 г. —Casa di Cura Città di Parma
(Дело C‑573/20) (
1
)
„Преюдициално запитване — Член 53, параграф 2 и член 99 от Процедурния правилник на Съда — Данъчни въпроси — Обща система на данъка върху добавената стойност (ДДС) — Шеста директива 77/388/ЕИО — Член 17, параграф 2, буква а) — Смесено данъчнозадължено лице — Подлежаща на приспадане част — Частни или публични здравни оператори, упражняващи освободена дейност — Национална правна уредба, която изключва приспадането на ДДС, свързан с придобиването на стоки или услуги, използвани за нуждите на тези освободени дейности“
1.
Хармонизация на данъчните законодателства — Обща система на данъка върху добавената стойност — Приспадане на данъка, платен за получена доставка — Възникване и обхват на правото на приспадане — Стоки и услуги, използвани за нуждите на облагаемите сделки на данъчнозадълженото лице — Частни или публични здравни оператори, упражняващи освободена от данъка дейност — Отказ да се допусне приспадане на данъка, свързан с придобиването на стоки или услуги, използвани за нуждите на тези освободени дейности — Допустимост
(член 17, параграф 2, буква а) от Директива 77/388 на Съвета)
(вж. т. 20—23, 25—27 и диспозитива)
2.
Преюдициални въпроси — Допустимост — Въпроси, поставени без достатъчно точни сведения за фактическия и правен контекст — Явна недопустимост
(член 267 ДФЕС; член 53, параграф 2 от Процедурния правилник на Съда)
(вж. т. 32—34 и 36)
Диспозитив
Член 17, параграф 2, буква а) от Шеста директива 77/388/ЕИО на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа, трябва да се тълкува в смисъл, че допуска национална правна уредба, която не разрешава приспадането на данъка върху добавената стойност (ДДС), платен за получени доставки на стоки и услуги, използвани за нуждите на освободени дейности, и която в резултат от това предвижда, че подлежащата на приспадане част от ДДС на смесено данъчнозадължено лице се изчислява като съотношението между стойността на доставките с право на приспадане и общата стойност на доставките, извършени през съответната година, включително освободените здравно-медицински услуги.
(
1
)	ОВ C 35, 1.2.2021 г.